LATVIJAS REPUBLIKAS MINISTRU KABINETS

2010.gada Rīkojums Nr.

Rīgā (prot. Nr. .§)

**Par nacionālās sporta bāzes statusa piešķiršanu sabiedrības ar ierobežotu atbildību „FRE Project”** **Ledus hallei**

1. Ministru kabinets (adrese – Brīvības bulvārī 36, Rīga, LV-1520) ir izskatījis sabiedrības ar ierobežotu atbildību „FRE Project” (adrese – Tērvetes iela 91A, Jelgava, LV-3004, reģistrācijas numurs – 43603027500) 2010.gada 20.septembra iesniegumu par nacionālās sporta bāzes statusa piešķiršanu sporta bāzei – sabiedrības ar ierobežotu atbildību „FRE Project” Ledus hallei (turpmāk – Ledus halle).

2. Pēc iesnieguma par nacionālās sporta bāzes statusa piešķiršanu Ledus hallei izskatīšanas Ministru kabinets konstatē:

2.1. saskaņā ar likuma „Par nacionālās sporta bāzes statusu” pārejas noteikumu 2.punktu sporta bāze saglabā nacionālās sporta bāzes statusu pēc 2010.gada 31.decembra, ja tās īpašnieks likuma „Par nacionālās sporta bāzes statusu” 6.panta pirmajā daļā noteiktajā kārtībā iesniedzis iesniegumu par nacionālās sporta bāzes statusa piešķiršanu un iesniegumam pievienojamos dokumentus līdz 2010.gada 31.maijam;

2.2. saskaņā ar likuma „Par nacionālās sporta bāzes statusu” 6.panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu Ledus hallei iesniegts atbilstoši Ministru kabineta 2009.gada 18.augusta noteikumiem Nr.940 „Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību”;

2.3.sabiedrība ar ierobežotu atbildību „Babītes hokeja halle” atbilstoši likuma „Par nacionālās sporta bāzes statusu” 6.panta pirmajā daļā noteiktajam 2010.gada 24.maijā ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu tās īpašumā esošajai sporta bāzei – sabiedrības ar ierobežotu atbildību „Babītes hokeja halle” Ledus hallei un dokumentus, kas apliecina tās atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem;

2.4. ar Rīgas rajona tiesas 2010.gada 3.jūnija lēmumu lietā Nr. C33292210 sabiedrības ar ierobežotu atbildību „Babītes hokeja halle” īpašuma tiesības uz šā rīkojuma 2.3.apakšpunktā minēto sporta bāzi izbeigušās;

2.5. ar Zemesgrāmatu nodaļas tiesneša 2010.gada 7.jūlija lēmumu īpašuma tiesības uz šā rīkojuma 2.3.apakšpunktā minēto sporta bāzi reģistrētas uz sabiedrības ar ierobežotu atbildību „FRE Project” vārda;

2.6. sabiedrība ar ierobežotu atbildību „FRE Project” 2010.gada 20.septembrī Izglītības un zinātnes ministrijā iesniegusi iesniegumu, kurā informē, ka ir iepazinusies ar sabiedrības ar ierobežotu atbildību „Babītes hokeja halle” 2010.gada 24.maija iesniegumu un lūdz turpināt jautājuma izskatīšanu par nacionālās sporta bāzes statusa piešķiršanu Ledus hallei;

2.7. Ledus halle ir nekustamais īpašums (nekustamā īpašuma kadastra
Nr. 8048 003 0406), kas sastāv no zemes vienībām 19600m2 platībā (zemes vienību kadastra apzīmējumi 8048 003 0406; 8048 003 0409; 8048 003 0410; 8048 003 0411) un 2 (divām) būvēm (būvju kadastra apzīmējums 8048 003 0406 001;
8048 003 0406 002) – „Ledus halle”, Piņķi, Babītes pagastā, Babītes novadā, kas ierakstīta Babītes pagasta zemesgrāmatu nodalījumā Nr. 100000087232 uz sabiedrības ar ierobežotu atbildību „FRE Project” vārda;

2.8. saskaņā ar likuma „Par nacionālās sporta bāzes statusu” 6.panta otrajā daļā noteikto Latvijas Nacionālā sporta padome 2010.gada 1.oktobra sēdē ir sniegusi atzinumu (prot. Nr. 4 4.§, 4.2.18.apakšpunkts), ka Ledus halle atbilst likuma 5.pantā minētajiem nacionālās sporta bāzes statusa piešķiršanas nosacījumiem;

2.9. saskaņā ar likuma „Par nacionālās sporta bāzes statusu” 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

 3. Ievērojot minētos apsvērumus un pamatojoties uz likuma „Par nacionālās sporta bāzes statusu” 5.panta pirmo daļu, 6.panta pirmo daļu, 6.panta otro daļu un 6.panta ceturto daļu, Ministru kabinets nolemj Ledus hallei piešķirt nacionālās sporta bāzes statusu.

4. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas dienas laikrakstā „Latvijas Vēstnesis”.

 Ministru prezidents V.Dombrovskis

Izglītības un zinātnes ministrs R.Broks

Iesniedzējs:

Izglītības un zinātnes ministrs R.Broks

Vizē: Valsts sekretārs M.Gruškevics

12.11.2010 08:28

598

A.Mičule

67047928, anda.micule@izm.gov.lv